روم امپراتوری

روم اىمپراتوری اتا گتِ باستانی مملکت بی‌یه که گردِ مدیترانه دریا ور-تا-ور ره داشته. روم اىمپراتوری شه روم جمهوری سر بساته بیه که ونه نیشتگا رم شهر بی‌یه. رومی‌ها خله هتاز-بتاز هاکرد بینه و وشون سامون تا هرکجه ارزش داشته، پیش بورد بی‌یه ولی زمونی که جولیوس سزار حکومت ره قبضه هاکرده، روم حکومت شیوه عوض بیه. سزار جاسر آگوستوس هنیشته و اىمپراتوری شیوه ره دائمی هکرده. ولی همیشه روم شاهون ارث جه حکومت نرسینه و وشون اکثر امپراتورها پییر-وچه نینه. ولی ارث‌برسی امپراتور هم دله-دله درنه.

روم تمدن شه یونان باستان دوره جه خله تأثیر بدی بی‌یه. وشون تمدن، فرهنگ و دین هئی ره مونسته. رومی‌ها خله قِد داشتنه و شه گدر، دنیای گت‌ترین حکومت و ابرقدرت بینه و فقط ایران وشون إندا بی‌یه. روم زمونی که مسیحی دین ره قبول هاکرده په، د قسمت بیه؛ شرقی روم  که غنی‌ته بی‌یه و قسطنطنیه  ونه نیشتگا بی‌یه، ارتودوکس  مذهب ره بیته و یونانی گپ زونه. ولی غربی روم که ضعف داشته و ژرمنی قبایل وه ره تلم‌کوفا هاکرد بینه و ونه حکومت دپاته بی‌یه، لاتین زوون داشته و کاتولیک کلیسا ره په‌روو بی‌یه که رم شهر دله دیه.

 منابع 

 فارسی ویکی‌پدیا 

#
رج:اروپا رقد بورده کشورون